CELEX: 62012CA0007
Language: da
Date: 2013-06-20 00:00:00
Title: Sag C-7/12: Domstolens dom (Fjerde Afdeling) af 20. juni 2013 — Nadežda Riežniece mod Latvijas Republikas Zemkopības ministrija, Lauku atbalsta dienests (anmodning om præjudiciel afgørelse fra Augstākās tiesas Senāts — Letland) (Socialpolitik — direktiv 76/207/EØF — ligebehandling af mandlige og kvindelige arbejdstagere — direktiv 96/34/EF — rammeaftalen vedrørende forældreorlov — nedlæggelse af tjenestemandsstillinger som følge af nationale økonomiske vanskeligheder — vurdering af en kvindelig arbejdstager på forældreorlov i forhold til arbejdstagere, der er fortsat i aktiv tjeneste — afskedigelse ved forældreorlovens ophør — indirekte forskelsbehandling)

3.8.2013   
            
            
               DA
            
            
               Den Europæiske Unions Tidende
            
            
               C 225/23
            
         Domstolens dom (Fjerde Afdeling) af 20. juni 2013 — Nadežda Riežniece mod Latvijas Republikas Zemkopības ministrija, Lauku atbalsta dienests (anmodning om præjudiciel afgørelse fra Augstākās tiesas Senāts — Letland)
   (Sag C-7/12) (1)
   
   (Socialpolitik - direktiv 76/207/EØF - ligebehandling af mandlige og kvindelige arbejdstagere - direktiv 96/34/EF - rammeaftalen vedrørende forældreorlov - nedlæggelse af tjenestemandsstillinger som følge af nationale økonomiske vanskeligheder - vurdering af en kvindelig arbejdstager på forældreorlov i forhold til arbejdstagere, der er fortsat i aktiv tjeneste - afskedigelse ved forældreorlovens ophør - indirekte forskelsbehandling)
   2013/C 225/38
   Processprog: lettisk
   
      Den forelæggende ret
   
   Augstākās tiesas Senāts
   
      Parter i hovedsagen
   
   
      Sagsøger: Nadežda Riežniece
   
      Sagsøgt: Latvijas Republikas Zemkopības ministrija, Lauku atbalsta dienests
   
      Sagens genstand
   
   Anmodning om præjudiciel afgørelse — Augstākās tiesas Senāts (Letland) — fortolkning af Rådets direktiv 76/207/EØF af 9. februar 1976 om gennemførelse af princippet om ligebehandling af mænd og kvinder for så vidt angår adgang til beskæftigelse, erhvervsuddannelse, forfremmelse samt arbejdsvilkår (EFT L 39, s. 40), og Rådets direktiv 96/34/EF af 3. juni 1996 om den rammeaftale vedrørende forældreorlov, der er indgået af UNICE, CEEP og EFS (EFT L 145, s. 4) — afskedigelse af en kvinde på barselsorlov, da hun genoptager sit tidligere arbejde — foranstaltninger truffet med henblik på at optimere antallet af tjenestemænd som følge af statens økonomiske vanskeligheder — vurdering af en kvinde på barselsorlovs kvalifikationer, hvorved der tages hensyn til den sidste årlige vurdering af hendes arbejde før barselsorloven sammenlignet med vurderingen af andre tjenestemænd, der fortsatte med at udøve aktiv tjeneste
   
      Konklusion
   
   Rådets direktiv 76/207/EØF af 9. februar 1976 om gennemførelse af princippet om ligebehandling af mænd og kvinder for så vidt angår adgang til beskæftigelse, erhvervsuddannelse, forfremmelse samt arbejdsvilkår, som ændret ved Europa-Parlamentets og Rådets direktiv 2002/73/EF af 23. september 2002, såfremt det antages, at et meget større antal kvinder end mænd tager forældreorlov, hvilket det tilkommer den nationale ret at undersøge, og rammeaftalen vedrørende forældreorlov, indgået den 14. december 1995, der er vedhæftet som bilag til Rådets direktiv 96/34/EF af 3. juni 1996 om den rammeaftale vedrørende forældreorlov, der er indgået af UNICE, CEEP og EFS, som ændret ved Rådets direktiv 97/75/EF af 15. december 1997, skal fortolkes således, at de er til hinder for:
   
               —
            
            
               at der — med henblik på evaluering af arbejdstagere i forbindelse med nedlæggelse af tjenestemandsstillinger som følge af nationale økonomiske vanskeligheder — foretages en evaluering af en arbejdstager, der har taget forældreorlov, under dennes fravær på grundlag af principper og evalueringskriterier, der stiller den pågældende i en ufordelagtig situation i forhold til arbejdstagere, der ikke har taget en sådan orlov; med henblik på at undersøge, at dette ikke er tilfældet, skal den nationale ret bl.a. sikre sig, at evalueringen omfatter alle de arbejdstagere, der vil kunne blive berørt af nedlæggelsen af stillingen, at den er baseret på kriterier, der er fuldstændigt identiske med dem, der finder anvendelse på arbejdstagere i aktiv tjeneste, og at anvendelsen af disse kriterier ikke indebærer, at arbejdstagere på forældreorlov skal være fysisk til stede, og
            
         
               —
            
            
               at en kvindelig arbejdstager, der blev overført til en anden stilling ved forældreorlovens ophør og efter denne evaluering, afskediges som følge af nedlæggelsen af den nye stilling, for så vidt som det ikke var umuligt for arbejdsgiveren at lade arbejdstageren vende tilbage til sin tidligere stilling, eller hvis den stilling, hun blev tildelt, ikke var tilsvarende eller lignende og i overensstemmelse med hendes ansættelseskontrakt eller ansættelsesforhold, bl.a. på grund af den omstændighed, at arbejdsgiveren på tidspunktet for overførslen var vidende om, at den nye stilling skulle nedlægges, hvilket det tilkommer den nationale ret at undersøge.
            
         
      (1)  EUT C 65 af 3.3.2012.